9.11.2022
RO
Jurnalul Oficial al Uniunii Europene
C 426/13
(50) Ajutoarele de stat sunt îndeosebi justificate și pot fi declarate compatibile cu piața internă pe baza articolului 107 alineatul (3) litera (b) din TFUE, pentru o perioadă limitată, în cazul în care servesc la remedierea deficitului de lichidități cu care se confruntă întreprinderile care sunt afectate direct sau indirect de perturbarea gravă a economiei cauzată de agresiunea militară a Rusiei împotriva Ucrainei, de sancțiunile impuse de UE sau de partenerii săi internaționali, precum și de contramăsurile economice luate, de exemplu, de Rusia.
(51) Comisia stabilește în prezenta comunicare criteriile pentru evaluarea compatibilității pe care le va aplica, în principiu, ajutoarelor acordate de statele membre în acest context în temeiul articolului 107 alineatul (3) litera (b) din TFUE.
În consecință, statele membre trebuie să demonstreze că măsurile de ajutor de stat notificate Comisiei care intră în sfera de aplicare a prezentei comunicări sunt necesare, adecvate și proporționale pentru remedierea unei perturbări grave a economiei statului membru în cauză și că toate cerințele prezentei comunicări sunt îndeplinite.
(52) Măsurile de ajutor de stat notificate și evaluate în temeiul prezentei comunicări sunt menite să sprijine întreprinderile care își desfășoară activitatea în UE și care sunt afectate de agresiunea armată rusă și/sau de consecințele sancțiunilor economice impuse și ale contramăsurilor de retorsiune adoptate, de exemplu, de către Rusia.
Măsurile de ajutor nu pot fi utilizate în niciun fel pentru a submina efectele scontate ale sancțiunilor impuse de UE sau de partenerii săi internaționali și trebuie să fie în deplină concordanță cu normele de combatere a eludării din regulamentele aplicabile (53).
În special, trebuie să se evite situațiile în care persoanele fizice sau entitățile care fac obiectul sancțiunilor ar beneficia direct sau indirect de astfel de măsuri (54).
(53) Măsurile de ajutor de stat care intră în sfera de aplicare a prezentei comunicări pot fi cumulate unele cu altele în concordanță cu cerințele din secțiunile specifice ale prezentei comunicări.
Măsurile de ajutor de stat prevăzute în prezenta comunicare pot fi cumulate cu ajutoarele acordate în temeiul regulamentelor de minimis (55) sau cu ajutoarele acordate în temeiul regulamentelor de exceptare pe categorii (56), cu condiția respectării dispozițiilor și a normelor privind cumularea prevăzute în regulamentele respective.
Măsurile de ajutor de stat care fac obiectul prezentei comunicări pot fi cumulate cu ajutoarele acordate în temeiul cadrului temporar privind pandemia de COVID-19 (57), cu condiția respectării normelor respective în materie de cumulare.
Atunci când statele membre acordă aceluiași beneficiar împrumuturi sau garanții în temeiul Cadrului temporar privind pandemia de COVID-19 și al prezentei comunicări și atunci când valoarea totală a principalului împrumutului este calculată pe baza nevoilor de lichidități autodeclarate ale beneficiarului, statele membre trebuie să se asigure că aceste nevoi de lichidități sunt acoperite numai o singură dată cu ajutorul respectiv.
De asemenea, ajutoarele acordate în temeiul prezentei comunicări pot fi cumulate cu ajutoarele acordate în temeiul articolului 107 alineatul (2) litera (b) din TFUE, însă nu poate să existe o supracompensare a daunelor suferite de beneficiar.
(53) De exemplu, articolul 12 din Regulamentul (UE) nr.
833/2014 al Consiliului din 31 iulie 2014 privind măsuri restrictive având în vedere acțiunile Rusiei de destabilizare a situației în Ucraina (JO L 229, 31.7.2014, p. 1).
(54) Având în vedere situația specifică celor două crize care s-au succedat și care au afectat întreprinderile în mai multe moduri, statele membre pot alege să acorde ajutoare în temeiul prezentei comunicări și întreprinderilor aflate în dificultate.
(55) Regulamentul (UE) nr.
1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis (JO L 352, 24.12.2013, p. 1); Regulamentul (UE) nr.
1408/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis în sectorul agricol (JO L 352, 24.12.2013, p. 9); Regulamentul (UE) nr.
717/2014 al Comisiei din 27 iunie 2014 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis în sectorul pescuitului și acvaculturii (JO L 190, 28.6.2014, p. 45) și Regulamentul (UE) nr.
360/2012 al Comisiei din 25 aprilie 2012 privind aplicarea articolelor 107 și 108 din Tratatul privind funcționarea Uniunii Europene în cazul ajutoarelor de minimis acordate întreprinderilor care prestează servicii de interes economic general (JO L 114, 26.4.2012, p. 8).
(56) Regulamentul (UE) nr.
651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat (Regulamentul general de exceptare pe categorii de ajutoare) (JO L 187, 26.6.2014, p. 1); Regulamentul (UE) nr.
702/2014 al Comisiei din 25 iunie 2014 de declarare a anumitor categorii de ajutoare în sectoarele agricol și forestier și în zonele rurale ca fiind compatibile cu piața internă, în aplicarea articolelor 107 și 108 din Tratatul privind funcționarea Uniunii Europene (JO L 193, 1.7.2014, p. 1) și Regulamentul (UE) nr.
1388/2014 al Comisiei din 16 decembrie 2014 de declarare a anumitor categorii de ajutoare acordate întreprinderilor care își desfășoară activitatea în producția, prelucrarea și comercializarea produselor obținute din pescuit și acvacultură ca fiind compatibile cu piața internă, în aplicarea articolelor 107 și 108 din Tratatul privind funcționarea Uniunii Europene (JO L 369, 24.12.2014, p. 37).
(57) Comunicarea Comisiei – Cadru temporar pentru măsuri de ajutor de stat de sprijinire a economiei în contextul actualei epidemii de COVID-19 (JO C 91I, 20.3.2020, p. 1), astfel cum a fost modificată prin Comunicările Comisiei C(2020) 2215 (JO C 112 I, 4.4.2020, p. 1), C(2020) 3156 (JO C 164, 13.5.2020, p. 3), C(2020) 4509 (JO C 218, 2.7.2020, p. 3), C(2020) 7127 (JO C 340 I, 13.10.2020, p. 1), C(2021) 564 (JO C 34, 1.2.2021, p. 6) și C(2021) 8442 (JO C 473, 24.11.2021, p. 1).